CELEX: 62008FN0091
Language: hu
Date: 2008-11-06 00:00:00
Title: F-91/08. sz. ügy: 2008. november 6-án benyújtott kereset – Pleijte kontra Bizottság

10.1.2009   
            
            
               HU
            
            
               Az Európai Unió Hivatalos Lapja
            
            
               C 6/46
            
         2008. november 6-án benyújtott kereset – Pleijte kontra Bizottság
   (F-91/08. sz. ügy)
   (2009/C 6/93)
   Az eljárás nyelve: francia
   Felek
   
      Felperes: Johanna Gerdina Pleijte (Senningerberg, Luxemburg) (képviselő: P. Nelissen Grade ügyvéd)
   
      Alperes: az Európai Közösségek Bizottsága
   A jogvita tárgya és leírása
   A kinevezésre jogosult hatóság azon határozatának megsemmisítése, amely a felperes nevét nem vette fel a 2007. évi igazolási eljárásra előzetesen kiválasztott tisztviselők átmeneti jegyzékére, valamint a felperes szolgálati idejének az említett igazolási eljárás során történő értékelése szempontjából figyelembe vett tíz év tartamú időszakból kivonta a személyes okokkal indokolt szabadság időtartamát
   A felperes kereseti kérelmei
   
               —
            
            
               A Közszolgálati Törvényszék semmisítse meg a kinevezésre jogosult hatóság 2008. augusztus 7-i, a felperes panaszát elutasító határozatát;
            
         
               —
            
            
               a Közszolgálati Törvényszék semmisítse meg a kinevezésre jogosult hatóság azon határozatát, amely a felperes nevét nem vette fel a 2007. évi igazolási eljárásra előzetesen kiválasztott tisztviselők átmeneti jegyzékére;
            
         
               —
            
            
               a Közszolgálati Törvényszék vegye fel a felperes nevét az előzetesen kiválasztott tisztviselők jegyzékére, megfelelő időben ahhoz, hogy a felperes számára lehetővé váljék az általános végrehajtási rendelkezések 6. cikke szerinti képzési programban történő részvétel;
            
         
               —
            
            
               a Közszolgálati Törvényszék módosítsa a személyzeti szabályzat 45a. cikkének általános végrehajtási rendelkezéseiről szóló 2007. november 20-i C(2007) 5694 bizottsági határozat alapján elfogadott, a 2008. január 8-i közigazgatási értesítőben foglalt módszert abban a részében, amely a közösségi intézményekben szerzett tapasztalat értékelésére vonatkozik;
            
         
               —
            
            
               a Közszolgálati Törvényszék az Európai Közösségek Bizottságát kötelezze a költségek viselésére.